ai4bharat/Pralekha huggingface dataset:
وزارت اطلاعات ونشریات
نائب صدر جمہوریہ جناب ایم وینکیا نائیڈو نے 67ویں نیشنل فلم ایوارڈ تقسیم کئے
جناب رجنی کانت کو دادا صاحب پھالکے ایوارڈ سے نوازا گیا
تفریح تک سماج کے تمام طبقات کی یکساں طور پر رسائی ہونی چاہئے:انوراگ ٹھاکر
نئی دہلی،25اکتوبر؍2021:
نائب صدر جمہوریہ جناب ایم وینکیا نائیڈو نے آج سال 2019ء کے لئے مختلف زمروں میں 67ویں نیشنل فلم ایوارڈ تقسیم کئے ۔ساتھ ہی انہوں نے باوقار دادا صاحب پھالکے ایوارڈ بھی عطا کیا۔مرکزی وزیر اطلاعات و نشریات جناب انوراگ سنگھ ٹھاکر ، اطلاعات و نشریات کے وزیر مملکت ڈاکر ایل موروگن، اطلاعات و نشریات کی وزارت میں سیکریٹری جناب اپورو چندر ، جوری کے صدر اور دیگر معزز شخصیات نئی دہلی میں منعقد تقریب میں شامل ہوئے۔
مقبول اداکار جناب رجنی کانت کو باوقار دادا صاحب پھالکے ایوارڈ اور مختلف زبانوں کی فلموں کے اداکاروں کو قومی ایوارڈ دینے کے بعد اپنے خطاب میں نائب صدر جمہوریہ نے کہا کہ فلموں کو ایک اعلیٰ مقاصد والا ایک سود مند پیامبر ہونا چاہئے، فلموں کو سماجی ، اخلاقی پیغام کا ذریعہ ہونا چاہئے۔ انہوں نے کہا کہ اس کے علاوہ فلموں کو تشدد کو زیادہ دکھانے سے بچنا چاہئے اور سماجی برائیوں کی عدم منظوری کو آواز دینی چاہئے۔
یہ دیکھتے ہوئے کہ ایک اچھی فلم میں دل اور دماغ کو چھونے کی طاقت ہوتی ہے۔ جناب نائیڈو نے کہا کہ سنیما دنیا کی سب سے سستی تفریح ہے۔ انہوں نے فلم سازوں اور اداکاروں سے لوگوں ، سماج اور قوم کی بھلائی کےلئے اِس کا استعمال کرنے پر زور دیا۔
مثبت رویہ اور خوشی لانے کےلئے سنیما کی ضرورت پر زور دیتے ہوئے انہوں نے کہا کہ تجربہ ہمیں بتاتا ہے کہ پیغام دینے والی فلموں میں مضبوط اپیل ہوتی ہے۔ انہوں نے کہا کہ سنیما میں تفریح کے علاوہ معلومات فراہم کرنے کی طاقت بھی ہے۔
اس موقع پر بولتے ہوئے جنا ب انوراگ ٹھاکر نے کہا کہ تفریح تک سماج کے تمام طبقات کےلئے یکساں طور سے رسائی ہونی چاہئے۔ اس سرکار نے کووڈ-19ٹیکے کو امیر اور غریب دونوں کے لئے آسان بنایا ہے اور اسی طرح غریب اور امیر دونوں کو تفریح کا یکساں حق ہونا چاہئے۔ جناب ٹھاکر نے فلم صنعت سے سنیما کو ایک ہی وقت میں دیہی اور دور دراز کے علاقے کے ناظری تک لے جانے کے طریقے کھوجنے کو کہا۔
جناب انوراگ ٹھاکر نے کہا کہ بھارت کی آزادی کی 75ویں سالگرہ کے موقع پر ہم نے بھارت کے 75نوجوان تخلیقی صلاحیتوں کے لئے پلیٹ فارم قائم کیا ہے۔ 52واں بھارتیہ انٹرنیشنل فلم فیسٹول 75انتہائی باصلاحیت نوجوانوں کو عالمی سطح پر اپنی صلاحیت دکھانے کے لئے ایک پلیٹ فارم مہیا کرے گا۔فلم فیسٹول ڈائریکٹوریٹ ملک بھر کے شوقیہ فلم سازوں اور سنیما کے چاہنے والوں سے اُن کی تخلیقات اور فلمیں مدعو کررہا ہے ۔ مقابلے میں 75اعلیٰ حصہ لینے والوں کو ایشیا ء کے سب سے پرانے فلم فیسٹول اِفّی میں نمائندے کے طور سے مدعو کیا جائے گا۔
سال 2019ء کے لئے اعلیٰ ترین غیر فیچر فلم کا ایوارڈ جناب ہیمنت گاوا کے ذریعے تیار شدہ اور اُن کی ہدایت میں بننے والی این انجینئرڈڈریم کو دیا گیا ہے، جبکہ بہترین فیچر فلم کا ایوارڈ جناب پریہ درشن کی ہدایت میں بننے والی فلم مرکّر-اَرابکّاڈلنٹے-سِم ہم-ملیالم کو دیا گیا ہے۔
تاج محل کو قومی اتحاد پر بہترین فیچر فلم کے لئے نرگس دت ایوارڈ سے نوازا گیا ہے۔ جناب دَھنش اور منوج باجپئی دونوں کو بہترین اداکار کا ایوارڈ دیا گیا ہے، جبکہ محترمہ کنگنا رناؤت کو منی کرنیکا –دی کوئن آف جھانسیاور پنگا میں اُن کی شاندار اداکاری کے لئے بہترین اداکارہ ایوارڈ گیا ہے۔ اس وسیع اور باوقار فلمی تقریب میں جناب وجے سیتوپتی ، محترمی پلّوی جوشی، جناب بی پراک جیسے مشہور و مقبول اداکاروں کو بھی اعزاز سے نوازا گیا۔
ایوارڈ حاصل کرنے والوں اور جوری ممبروں کی تفصیلی فہرست یہاں دیکھ سکتے ہیں۔
کانکنی کی وزارت
ڈاکٹرایس راجونے جیولوجیکل سروے آف انڈیا کے ڈائریکٹرجنرل کا عہدہ سنبھالا
ڈاکٹرایس راجو نے آج کولکاتہ میں جیولوجیکل سروے آف انڈیا یعنی بھارت کے محکمہ ارضیات کے ڈائریکٹرجنرل کا عہدہ سنبھال لیاہے ۔ انھوں نے جناب آرایس گرکھال کی جگہ یہ عہدہ سنبھالاہے ، جو 31مارچ ،2022کو ریٹائرڈ ہوگئے تھے ۔ موجودہ عہدہ سنبھالنے سے قبل ، ڈاکٹر راجو جیولوجیکل سروے آف انڈیا جی ایس آئی کے ہیڈکوارٹرس میں ایڈیشنل ڈائریکٹر جنرل اور مشن III اور IV کے نیشنل ہیڈکے عہد ے پرفائز تھے۔
جیولوجیکل سروے آف انڈیا کے ڈی جی کا عہدہ سنبھالنے کے بعد جناب راجو نے کہا کہ بھارت کا محکمہ ٔ ارضیات ، ملک میں معدنیاتی وسائل کی افزائش کے شعبے میں کلیدی قومی اہمیت کے حامل پروگراموں پرمسلسل توجہ مرکوز کرے گا۔ اورکان کنی سے متعلق شعبے ، صنعتو ں اور ملکی اوربین الاقوامی طورپر شہرت کے حامل تعلیمی اداروں کے ساتھ قریبی تال میل اورروابط قائم کرےگا۔
اس کے علاوہ تجزیہ جاتی سہولتوں کی جدید کاری کی بدولت منصوبہ بند تحقیق وترقی  اورکارروائی جاتی سرگرمیوں پرزیادہ زوردیاجائے گا۔ تاکہ خاص طورپرکان کنی کے تلاش سے متعلق کاموں اورپبلک گڈجیوسائنس کے شعبوں میں اقدامات پرمبنی نتائج کی بہترحصولیابی کی جاسکے۔
انھوں نے کہاکہ اس کامقصد ملک کی تعمیر سے متعلق کوششوں میں بھارت کے محکمہ ارضیات کی مسلسل خدمات اورعہدبندی کو یقینی بناناہے ۔
ایڈیشنل ڈائریکٹرجنرل اورمشن III اور IV کےنیشنل ہیڈ کی حیثیت سے ڈاکٹرراجو قومی اہمیت کے حامل مختلف النوع جیوسائنسی پروجیکٹوں کی منصوبہ بندی ، پروگرام مرتب کرنے اوران کے نفاذ اورعمل آوری سے متعلق کاموں میں رہنما ئی فراہم کررہے تھے ۔ ڈاکٹرراجو کی معروف ملکی اوربین الاقوامی جرنلز اوررسائل میں ارضیاتی علوم یا جیوسائنس کے مختلف موضوعات پربہت سی تخلیقات شائع ہوچکی ہیں ۔
کیمیکلز اور فرٹیلائزر کی وزارت
ملک بھر میں پلاسٹک پارکس کے قیام کی اسکیم
نئی دہلی،25/ جون۔ کیمکلیز اور کھادوں کے مرکزی وزیر جناب ڈی وی سدا نند گوڑا نے آج لوک سبھا میں پلاسٹک پارکس کے بارے میں ایک سوال کے تحریری جواب میں بتایا کہ ملک بھر میں پلاسٹک پارکس کے قیام کی اسکیم ہے۔
جناب گوڑا نے بتایا کہ اسکیم کے پہلے مرحلے میں2019-20 تک نفاذ کے لئے آسام کے تن سکھیا ، مدھیہ پردیش کے رائے سین، اڈیشہ کے جگت سنگھ پور اور تاملناڈو کے تھری ولور میں 4 پلاسٹک پارکس کی منظوری دے دی گئی ہے۔
اسکیم کے دوسرے مرحلے میں جھار کھنڈ، مدھیہ پردیش، اترپردیش، ہریانہ، چھتیس گڑھ، گجرات، پنجاب، مغربی بنگال، اتراکھنڈ، منی پور، جموں وکشمیر اور راجستھان کی ریاستوں سے ابتدائی تجاویز موصول ہوئی ہیں اور میرٹ اور ڈی پی آر ایس کی جانچ کی بنیاد پر جھار کھنڈ کے دیو گڑھ اور مدھیہ پردیش کے بیلاؤا میں دو پلاسٹک پارکس کو2018-19 میں قطعی منظوری دے دی گئی ہے۔
وزیر موصوف نے مزید کہا کہ اسکیم کے رہنما خطوط کے مطابق متعلقہ ریاستی سرکار کی جانب سے قائم کردہ ایک مخصوص مقصد والی گاڑی تمام قانونی منظوریوں بشمول ڈی پی آر اسٹیج پر ریاستی سطح کی اتھارٹیز سےماحولیاتی منظوری کے لئے ذمہ دار ہے۔ریاستی سرکار ایک نافذ کرنے والی ایجنسی ہے۔
یو پی ایس سی
جنوری 2023 میں یو پی ایس سی کے ذریعے بھرتی کے امتحانات کے نتائج کو حتمی شکل دی گئی
یونین پبلک سروس کمیشن کی طرف سے جنوری 2023 کے دوران درج ذیل بھرتی کے امتحانات کے نتائج کو حتمی شکل دی گئی ہے۔ کامیاب امیدواروں کو انفرادی طور پر بذریعہ ڈاک مطلع کیا گیا ہے۔
لنک دیکھنے کے لیے یہاں کلک کریں۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 272واں دن
بھارت نے 97 کروڑ افراد کی ٹیکہ کاری کرکے ایک نیا تاریخی سنگ میل عبور کرلیا ہے
آج شام 7 بجے تک27لاکھ سے زیادہ ٹیکے لگائے گئے
بھارت کووڈ-19 سے بچاؤ کے لئے 97 کروڑ اافرراد کی ٹیکہ کاری کرکے ایک نیا تاریخی سنگ میل عبور کرلیا ہے۔ آج شام 7 بجے تک 27 لاکھ سے زیادہٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
10375693
|
|
دوسری خوراک
|
|
9065616
|
|
صف اوّل کے کارکنان
|
|
پہلی خوراک
|
|
18361083
|
|
دوسری خوراک
|
|
15482139
|
|
18تا44 سال کی عمر کے افراد
|
|
پہلی خوراک
|
|
391045406
|
|
دوسری خوراک
|
|
108093471
|
|
45سال سے 59 سال کی عمر کے افراد
|
|
پہلی خوراک
|
|
167206130
|
|
دوسری خوراک
|
|
85245072
|
|
60 سال سے زیادہ عمر کے افراد
|
|
پہلی خوراک
|
|
105467791
|
|
دوسری خوراک
|
|
60778004
|
|
مجموعی طور پر دی گئی پہلی خوراک
|
|
692456103
|
|
مجموعی طور پر دی گئی دوسری خوراک
|
|
278664302
|
|
مجموعی تعداد
|
|
971120405
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
طبی کارکنان
|
|
پہلی خوراک
|
|
51
|
|
دوسری خوراک
|
|
6816
|
|
صف اوّل کے کارکنان
|
|
پہلی خوراک
|
|
646
|
|
دوسری خوراک
|
|
25060
|
|
18تا44 سال کی عمر کے افراد
|
|
پہلی خوراک
|
|
892766
|
|
دوسری خوراک
|
|
1009715
|
|
45سال سے 59 سال کی عمر کے افراد
|
|
پہلی خوراک
|
|
209825
|
|
دوسری خوراک
|
|
321540
|
|
60 سال سے زیادہ عمر کے افراد
|
|
پہلی خوراک
|
|
124329
|
|
دوسری خوراک
|
|
171775
|
|
مجموعی طور پر دی گئی پہلی خوراک
|
|
1227617
|
|
مجموعی طور پر دی گئی دوسری خوراک
|
|
1534906
|
|
مجموعی تعداد
|
|
2762523
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
اسٹیل کی وزارت
فولاد کی وزارت نے، کنیڈا میں اسٹین لیس اسٹیل وائر  سے
متعلق تحفظاتی انکوائری میں شرکت کی
نئی دہلی،12؍ فروری؍فولاد کی وزارت کے ایڈیشنل سکریٹری کی قیادت میں ایک وفد نے حال ہی میں اسٹین لیس اسٹیل وائر اور انرجی ٹیوبیولر پروڈکٹس  سے متعلق تحفظاتی انکوائری میں شرکت کرنے کے لئے کنیڈا کا دورہ کیا۔
کنیڈا نے اسٹیل کی پیداوار کے 7 زمروں کی درآمدات کے خلاف ٹیرف ریٹ کوٹہ کی شکل میں عارضی تحفظاتی اقدامات عائد کئے ہیں۔ کنیڈا نے تحفظاتی انکوائیری کی شروعات کی ہے اور دلچسپی رکھنے والے فریقوں سےاپنی درخواستیں جمع کرنے کی گزارش کی ہے، چونکہ ہندوستانی برآمدکاروں کی ایس ایس ڈبلیو اور ای ٹی پی پر مشتمل مذکورہ 2 پروڈکٹ کے 2زمروں میں وسیع شراکت داری ہے۔ لہذا فولاد کی وزارت نے تحفظاتی انکوائری میں شرکت کرنے کا فیصلہ کیا ۔ کوریا، تھائی لینڈ، میکسیکو، رومانیہ اور برازیل کی حکومتوں نے انرجی ٹیوبیولر پروڈکٹس  تحفظاتی انکوائری کے لئے اپنی زبانی تجاویز جمع کر دی ہیں۔ امید ہے کہ ٹرائبیونل 3 اپریل 2019 کی تاریخ تک متعدد سفارشات کے ساتھ اپنی رپورٹ سونپے گی۔
U. No. 916
(Visitor Counter : 36
محنت اور روزگار کی وزارت
آؤٹ سورسنگ ایجنسیوں کے ذریعہ ملازمین کے مفادات کا تحفظ
سرکاری آسامیاں بھرتی کے ضابطوں کے مطابق پُر کی جاتی ہیں۔ تاہم، کام کی اہم انتظامی ضرورت اور ناگزیر حالات کو مدنظر رکھتے ہوئے، بعض اوقات کنٹریکٹ کے ذریعے خدمات کے لیے آؤٹ سورسنگ کا بھی سہارا لیا جاتا ہے۔
اس طرح کی غیر مشاورتی یا آؤٹ سورس خدمات حاصل کرنے کے لیے تفصیلی طریقہ کار وضع کیے گئے ہیں، بشمول ای پروکیورمنٹ کے ذریعے، جنرل فنانشل رولز 2017 ، اور "مینول فار پروکیورمنٹ آف کنسلٹنسی اینڈ دیگر سروسز، 2017۔
حکومت کو خدمات کی فراہمی کے لیے کام کرنے والی آؤٹ سورس ملازمین کے سلسلے میں قانونی اور کنٹریکچوئل ذمہ داریوں کی تعمیل کی جاتی ہے جو قابل اطلاق لیبر قوانین جیسے کنٹریکٹ لیبر  ایکٹ، 1970، کم از کم اجرت ایکٹ، 1948، اجرت کی ادائیگی کا ایکٹ، 1936، بونس کی ادائیگی کا ایکٹ، 1965، گریجویٹی کی ادائیگی کا ایکٹ، 1972، عمارت اور دیگر تعمیراتی کارکن  ایکٹ، 1996، یکساں اجرت ایکٹ 1976، بین ریاستی مائیگرنٹ ورک مین  ایکٹ، 1979، چائلڈ اینڈ ایڈولیسنٹ لیبر  ایکٹ، 1986 اور میٹرنٹی بینیفٹ ایکٹ، 1961 وغیرہ۔
ان قوانین کے تحت ٹھیکیداروں کے ملازمین کے مفادات کا تحفظ، مرکزی دائرہ کار کے لیے چیف لیبر کمشنر  [سی ایل سی  ] کے دفتر کے توسط سے حکومت کے ذریعے نافذ کیا جاتا ہے۔ سی ایل سی  اس مقصد کے لیے معائنہ کرتا ہے، تاکہ ٹھیکہ پر کام کرنے والے مزدور کی ملازمت، کم از کم اجرت کی ادائیگی، سروس فراہم کرنے کے لیے کنٹریکٹرز کے ذریعے لگائے گئے ملازمین کی فلاح و بہبود وغیرہ کو منضبط کیا جا سکے۔
محنت اور روزگار کے مرکزی وزیر مملکت جناب رامیشور تیلی نے لوک سبھا میں ایک سوال کے تحریری جواب میں یہ اطلاع دی۔
وزارتِ تعلیم
جناب دھرمیندر پردھان نے کنفیڈریشن آف انڈین انڈسٹری  کی قومی کونسل کی میٹنگ سے خطاب کیا ، صنعت پر زور دیا کہ وہ قومی تعلیمی پالیسی - 2020 کے جذبے کے ساتھ ایک فعال ماحولیاتی نظام تشکیل دیں
تعلیم اور ہنرمندی کے فروغ اور انٹرپرینیورشپ کے مرکزی وزیر جناب دھرمیندر پردھان نے آج سی آئی آئی کی قومی کونسل کی میٹنگ سے خطاب کیا اور 21ویں صدی اور اقتصادی ترقی اور سماجی بہبود کو فروغ دینے کی خاطر مستقبل کے لئے تیار افرادی قوت بنانے کے لئے صنعت، اکیڈمی اور پالیسی سازوں کو مل کر کام کرنے کی ضرورت پر زور دیا ۔
این ای پی - 2020 کے بارے میں بات کرتے ہوئے، انہوں نے کہا کہ قومی تعلیمی پالیسی – 2020 ، جو وزیر اعظم جناب نریندر مودی کے ویژن کے مطابق ایک فلسفیانہ دستاویز ہے ، وہ زیر نفاذ ہے ۔ انہوں نے مزید کہا کہ بچپن سے لے کر اعلیٰ تعلیم اور ہنر کی نشوونما تک، ہم ہر سطح پر جامع آموزش کو یقینی بنانے کے لئے کام کر رہے ہیں۔
وزیر موصوف نے مزید کہا کہ تعلیمی نظام کو رکاوٹوں کو توڑ کر طلباء کو بااختیار بنانا چاہیے۔ ہم تعلیمی ماحولیاتی نظام کو مزید جامع بنانے کے لئے مادری زبانوں اور مقامی زبانوں میں تعلیم متعارف کروا رہے ہیں۔
وزیر اعظم جناب نریندر مودی نے لال قلعہ کی فصیل سے معاشرے میں دولت پیدا کرنے والوں کی ضرورت کے بارے میں بات کی تھی ۔ انہوں نے مزید کہا کہ حکومت کو کم سے کم حکومت، زیادہ سے زیادہ گورننس کے جذبے کے ساتھ سہولت کار کا کردار ادا کرنا چاہیے۔
جناب پردھان نے کہا کہ ہمارے دولت بنانے والوں کو بھی 21ویں صدی کی افرادی قوت کی ترقی میں اہم کردار ادا کرنا ہے۔ انہوں نے صنعت پر زور دیا کہ وہ قومی تعلیمی پالیسی - 2020 کے جذبے کے مطابق ان خطوط پر ایک قابل عمل ماحولیاتی نظام تشکیل دیں۔
انہوں نے کہا کہ علم کی صحیح طلب پیدا کرکے، آر اینڈ ڈی میں مزید سرمایہ کاری کرکے، موجودہ افرادی قوت کی دوبارہ ہنر مندی، موجودہ افرادی قوت کی ہنر مندی میں اضافے پر توجہ مرکوز کرکے، صنعت کے ارکان ایک زیادہ متحرک افرادی قوت پیدا کرنے اور بھارت کے مستقبل کی تعمیر میں اپنا اہم تعاون فراہم کر سکتے ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 12771
(Visitor Counter : 65
کامرس اور صنعت کی وزارتہ
نیٹ ورک پلاننگ گروپ  کی 20ویں میٹنگ
نیٹ ورک پلاننگ گروپ  کی 20ویں میٹنگ 8 جون 2022 کو اُدیوگ بھون واقع نئی دہلی میں منعقد ہوئی۔ میٹنگ کی صدارت ڈی پی آئی آئی ٹی کے لاجسٹک ڈویژن کے اسپیشل سکریٹری جناب امرت لال مینا نے کی۔ وزارتوں اور نقل و حمل شاہراہوں، کارپوریٹ امور، ریلوے، بندرگاہ، جہاز رانی اور آبی رہ گزر، عملہ کی وزارتوں، ٹیکنالوجی کے محکمے اور نیتی آیوگ کے اراکین نے سرگرم شرکت کی۔ ان وزارتوں کے سینئر عہدیداروں نے لاجسٹک صلاحیتوں اور پی ایم گتی شکتی کے مختلف ایجنڈوں پر غور و خوض کیا۔
ٹیلی کمیونیکیشن کے محکمے کے حال ہی میں شروع کردہ گتی شکتی سنچار پورٹل کی تعریف کرتے ہوئے یہ بات اجاگر کی گئی کہ تمام 36 ریاستوں اور مرکز کے زیر انتظام علاقوں کو پورٹل میں ایک دوسرے سے مربوط کر دیا گیا ہے۔ ٹیلی کمیونیکیشن کا محکمہ پورٹل کو قومی ماسٹر پلان سے مربوط کرنے کے عمل کو مزید تیز کرنے کے لئے جلد ہی تمام این پی جی اراکین کے ساتھ ایک میٹنگ بلائے گا۔
ملٹی موڈل انفراسٹرکچر کے رُخ پر ریلوے کی وزارت جلد ہی 100 کارگو ٹرمینل بنائے گی جن کا سڑکوں اور بندرگاہوں کے ساتھ آسان رابطہ ہوگا۔ وزارت کے اعلیٰ اہلکاروں نے مختلف تفصیلات کی شناخت، ٹائم لائنز کی اطلاع دی اور بتایا کہ نقشہ سازی پہلے سے ہی جاری ہے اور جلد ہی عمیق ہم آہنگی کے لئے دیگر تمام ممبر وزارتوں/محکموں کے ساتھ اشتراک کیا جائے گا۔
خصوصی سکریٹری نے قومی ماسٹر پلان پورٹل کے اس کردار پر بھی روشنی ڈالی جو بین وزارتی منصوبہ بندی اور ہم آہنگی کو مربوط کرنے میں ادا کرتا ہے۔ این پی جی ممبران سے درخواست کی گئی کہ وہ بی آئی ایس اے جی-این کے ساتھ وقتاً فوقتاً رابطہ رکھیں اور پورٹل میں پراجیکٹ کی باقاعدہ تازہ کاری کریں۔ ممبران کو یہ بھی مشورہ دیا گیا کہ وہ پورٹل کے ذریعے منصوبہ بندی اور پراجیکٹ میپنگ کو باقاعدگی بخشیں۔
مالیاتی وزارت کے تازہ ترین رہنما خطوط سے این پی جی کے اراکین کو آگاہ کیا گیا جو نیٹ ورک پلاننگ گروپ کے ذریعہ لاجسٹکس اور کنیکٹیویٹی پروجیکٹ کی جانچ کو لازمی قرار دیتے ہیں۔
نیٹ ورک پلاننگ گروپ کے ذریعے تمام بنیادی ڈھانچے کی آٹھوں وزارتیں/محکمے مربوط منصوبہ بندی، مطابقت پذیر عمل درآمد اور متفقہ فیصلے سے کام لے رہے ہیں۔
وزارتِ تعلیم
50 اسکولی مدرسین تاریخی لال قلعہ پر یوم آزادی کی تقریب میں 'مہمانانِ خصوصی' ہوں گے
تعلیم كی وزارت نے تاریخی لال قلعہ میں 2023 كی 77 ویں یوم آزادی کی تقریب میں شرکت کے لیے اسکولی مدرسین کو معزز 'مہمانانِ خصوصی' کے طور پر مدعو کیا ہے۔
اسکولی تعلیم اور خواندگی كے محكمے کی جانب سے نوجوان ذہنوں کی تشکیل اور پرورش كے لیے اپنے شعبوں میں شاندار لگن اور عزم کا مظاہرہ كرنے والے 50 اسکولی مدرسین کے ایک منتخب گروپ کو مدعو کیا گیا ہے۔ ان اساتذہ کا تعلق ملک بھر کے سنٹرل بورڈ آف سیکنڈری ایجوکیشن اور کیندریہ ودیالیہ سنگھٹھن کے اسکولوں سے ہے۔
یہ خصوصی مہمانان 14 اگست تا 15 اگست 2023 طے شدہ دو روزہ پروگرام میں شرکت کریں گے اور ان کے پروگرام میں ایسی سرگرمیاں شامل ہیں جو ملک کے ورثے اور ترقی کے جوہر کا احاطہ كرتی ہیں۔ پروگرام کی اہم جھلکیاں یہ ہیں:14 اگست 2023: انڈیا گیٹ، وار میموریل اور پردھان منتری سنگراہالیہ کا دورہ۔
کرتویہ پتھ پر وہ ان بہادر سپاہیوں کو خراج عقیدت پیش کریں گے جنہوں نے ملک کی خودمختاری کی حفاظت کی ہے۔
ان سورماوں کی ہمت اور قربانی سے حاضرین کو بہرہ ور کیا جائے گا۔ نءی دہلی كے
تین مورتی مارگ میں پردھان منتری سنگراہالیہ کا دورہ ملک کی تقدیر کو تشکیل دینے والے دور اندیش لیڈروں کی زندگی اور ان کے تعاون کے بارے میں بصیرت فراہم کرے گا۔
اس کے بعد نئی دہلی میں مرکزی وزیر مملکت جناب راج کمار رنجن سنگھ کے ساتھ مدعو اسکول اساتذہ کی ایک بین رابطہ نشست ہوگی۔15 اگست، 2023: مشہور لال قلعہ میں یوم آزادی کی تقریب میں شرکت، جہاں قومی ترانے کی پرجوش گونج کے درمیان، وزیر اعظم کی طرف سے ترنگا لہرایا جائے گا۔
یوم آزادی کی تقریب کے موقع پر اس اعتراف کے ذریعے اسکولی تعلیم اور خواندگی كا محكمہ ان اساتذہ کی خدمات کو خراج تحسین پیش کر رہا ہے جو اپنی غیر متزلزل عزم کے ساتھ قوم کے مستقبل کو سنوارنے میں اہم کردار ادا کرتے ہیں۔ نوجوان نسل میں علم، اقدار اور ہنر کو پروان چڑھانے میں ان کا کردار انمول ہے اور یہ عمل اُن کے لیے قوم کا شکریہ ادا کرنے کی کوشش ہے۔
ہنر مندی کے فروغ اور صنعت کاری کی وزارت
جناب دھرمیندر پردھان نے رانچی میں منعقدہ گلوبل اسکل سمٹ میں شرکت کی
ریاست کے ایک لاکھ سے زائد نوجوانوں کوملازمتوں کے لئے علامتی لیٹر دیئے گئے
نئی دہلی،10جنوری 2019؍پیٹرولیم اور قدرتی گیس نیز ہنرمندی کے فروغ اور صنعتوں کے وزیر جناب دھرمیندر پردھان میں آج جھارکھنڈ کے رانچی میں ریاستی حکومت کے ذریعے منعقدہ گلوبل اسکل سمٹ 2019ء میں شرکت کی۔ اس موقع پر نجی سیکٹر میں جھارکھنڈ سے تعلق رکھنے والے کل1,06,619نوجوانوں کو ملازمتوں کے لئے علامتی آفر لیٹر دیئے گئے ہیں۔ اس موقع پر ریاست کے ایک لاکھ نوجوانوں کو روزگار دیئے جانے کا نشانہ مقرر کیا گیا تھا۔اس طرح سے یہ نشانہ عبور کرلیا گیا ۔
جھارکھنڈ کی گورنر محترمہ دروپدی مورمو اس ایک روزہ گلوبل اسکل سمٹ 2019ء میں مہمان خصوصی تھیں۔ اس سمٹ میں جھارکھنڈ کے وزیر اعلیٰ جناب رگھوورداس نے بھی شرکت کی۔علاوہ ازیں اس چوٹی میٹنگ میں جھارکھنڈ کی ریاستی حکومت کے محکمہ برائے اعلیٰ ، تکنیکی تعلیم اور ہنرمندی کے فروغ کی وزیر ڈاکٹر نیرو یادو ، ریاستی حکومت کے دیگر افسران ،صنعتی سربراہان کے علاوہ 17 ملکوں کے بین الاقوامی مندوبین بھی موجود تھے۔مزید برآں اس چوٹی میٹنگ میں بڑی تعداد میں ہنر مند نوجوانوں نے بھی شرکت کی، جنہیں ملازمتوں کے لئے پیشکش کی گئی۔
اس موقع پر اظہار خیال کرتے ہوئے جناب دھرمیندر پردھان نے کہا کہ وسیع پیمانے پر باصلاحیت نوجوانوں کے حامل ملک کی حیثیت سے ہندوستان کے پاس دنیا بھر میں ہنرمند افرادی قوت کی بڑھتی ہوئی مانگ کو پورا کرنے کی پوری صلاحیت ہے۔جھارکھنڈ بے پناہ صلاحیت سے بھرپور ایک ایسی ریاست ہے، جہاں مینوفیکچرنگ ، سیاحت اور خدمات جیسے سیکڑوں شعبوں میں زبردست امکانات موجود ہے۔ریاست جھارکھنڈ ایک ایسے جغرافیائی حصے پر مشتمل ہے، جہاں قدرتی وسائل کا خزانہ موجودہے۔حکومت کے اقدامات اور پروگراموں نے ریاست کے عوام کی سخت محنت اور آرزوؤں کو پرواز عطا کی ہے۔ انہوں نے کہا کہ جھارکھنڈ کی ریاستی حکومت ریاست کے نوجوانوں کو ہنرمندبنانے کے لئے اپنی حصولیابی اور انہیں روزگار کے قابل بنانے کے لئے تعریف وتوسیف کی مستحق ہے۔ جناب پردھان نے کہا کہ جھارکھنڈ کی ریاست وزیر اعلیٰ جناب رگھوورداس کی عظیم قیادت میں نئی بلندیوں تک رسائی حاصل کرے گی۔
ریاست جھارکھنڈ کی گورنر محترمہ دروپدی مورمو نے اپنے خطاب میں ریاست سے ملازمتوں کے لئے منتخب ایک لاکھ نوجوانوں کو ان کی کامیابی اور روشن مستقبل کے لئے نیک خواہشات کا ا ظہار کیا۔ انہوں نے جھارکھنڈ کے نوجوانوں کی صلاحیتوں اور معیارات کو لچک دار، قابل اعتماد اور سخت محنتی سے تعبیر کیا۔ انہوں نے کہا کہ ایک لاکھ نوجوانوں کے لئے روزگار فراہم کرنے کے پرعزم مقصد کو حاصل کرنا اس وجہ سے ممکن ہوا ہے، کیونکہ اس میں جھارکھنڈکے ہنرمند اور توانائی سے بھرپور نوجوانوں کی لگن کار فرما ہے۔
جھارکھنڈ کے وزیر اعلیٰ جناب رگھوور داس نے کہا کہ جھارکھنڈ کی حکومت نوجوانوں کو مناسب ہنر فراہم کرکے اور انہیں مستقبل کے لئے تیار رکھ کر بااختیار بنا رہی ہے۔اس سے نوجوان باصلاحیت اور خود پر منحصر بن جائیں گے۔ انہوں نے ریاست کے نوجوانوں کو ہنرمندی کے فروغ کے لئے مواقع فراہم کرنے اور انہیں روزگار فراہم کرنے کے لئے ہنرمندی کے فروغ اور صنعتوں کے مرکزی وزیر جناب دھرمیندر پردھان کا شکریہ ادا کیا۔
U: 263
(Visitor Counter : 46
مکانات اور شہری غریبی کے خاتمے کی وزارت
ہاؤسنگ اور شہری امور کی وزارت ’ کچرے ‘‘ سے کھلونے بنانے کا ایک انوکھا مقابلہ ’سوچھ ٹوائے کیتھان‘ لانچ کرے گی
بھارت کو عالمی کھلونا ہب کے طور پر قائم کرنے کے مقصد سے روایتی دستکاری اور ہاتھ سے بنے کھلونوں سمیت بھارتی کھلونا صنعت کو فروغ دینے کے لئے نیشنل ایکشن پلان فار ٹوائز  2020 کی شروعات کی گئی تھی۔ مرکزی حکومت کی 14 وزارتوں کے ساتھ صنعت اور داخلی تجارت کے فروغ کا محکمہ  اس وقت این اے پی ٹی کے مختلف پہلوؤں پر عمل درآمد کررہا ہے۔
دنیا میں دوسری سب سے زیادہ آبادی والا ملک ہونے کے علاوہ، بھارت میں نوجوان آبادی میں بھیاضافہ ہورہا ہے جہاں کل آبادی کا نصف حصہ 25 سال سے کم عمر کا ہے۔ کھلونوں کے لئے مانگ مضبوط معاشی ترقی، خرچ کرنے کے قابل بڑھتی آمدنی اور نوجوان آبادی کے لئے کئی اختراعات کی وجہ سے بھی بڑھ رہی ہے۔
کھپت کی مسلسل تبدیل ہوتی نوعیت اور ای کامرس کے تیزی سے بڑھنے کے ساتھ، پچھلی ایک دہائی میں فی کس کچرے کی مقدار میں مسلسل اضافہ ہوا ہے، جس سے شہروں میں کچرے کا بندوبست شہری مقامی بلدیاتی اداروں کے لئے ایک چیلنج بن گیا ہے۔ سوچھ بھارت مشن  کا دوسرا مرحلہ یکم اکتوبر ،2021 کو عزت مآب وزیر اعظم کے ذریعہ 2026 تک ’کچرے سے پاک‘ شہروں کے وژن کے ساتھ شروع کیا گیا تھا۔
ایک طرف کھلونوں کی بڑھتی ہوئی مانگ اور دوسری طرف ٹھوس کچرے کے اثرات کے ساتھ، سوچھ ٹوائے کیتھان این اے پی ٹی اور ایس بی ایم 2.0 کے بیچ ایک مطابقت ہے جو کھلونوں کی تیاری میں کچرے کے استعمال کے لئے حل تلاش کرنے کی کوشش کرتا ہے۔سوکھے کچرے کا استعمال کرکے ڈیزائن میں اختراع لانے کے لئے یہ مقابلہ افراد اور گروپوں کے لئے کھلا رہے گا۔ یہ موثر ڈیزائنوں پر توجہ مرکوز کرے گا، جنہیں وسیع پیمانے پر ایسے کھلونوں پر دوہرایا جاسکتا ہے، جو کم سے کم حفاظتی معیارات کی تعمیل کرتے ہیں۔ ساتھ ہی یہ کھلونوں کی جمالیات پر بھی توجہ مرکوز کرے گا۔آئی آئی ٹی گاندھی نگر کا سنٹر فار کریٹیو لرننگ اس پہل کے لئے نالج پارٹنر ہے۔
یہ مقابلہ ’سوچھ امرت مہوتسو‘ کے تحت شروع کیا جا رہا ہے، جو 17 ستمبر 2022 کے سیوا دیوس سے لے کر 2 اکتوبر 2022 کے سوچھتا دیوس تک صفائی ستھرائی سے متعلق اقدامات کو فروغ دینے کے لئے کئے جانے والے کام کا ایک پکھواڑہ ہے۔ یہ مقابلہ مائی گو  کے انوویٹ انڈیا پورٹل پر منعقد کیا جائے گا۔
اسے ہاؤسنگ اور شہری امور کے سکریٹری کے ذریعہ 26 ستمبر 2022 کو صبح 10:30 بجے ایک ورچوئل پروگرام میں لانچ کیا جائے گا ۔ اس پروگرام کو bit.ly/3r1OaIE پر لائیو دیکھا جاسکتا ہے۔
،
وزیراعظم کا دفتر
وزیر اعظم 18 دسمبر کو شاہجہاں پور میں گنگا ایکسپریس وے کا سنگ بنیاد رکھیں گے
ملک بھر میں تیز رفتاری سے کنکٹی وٹی فراہم کرنے کےلئے وزیر اعظم کا وژن کار فرما ہے
میرٹھ سے پریاگ راج تک کا ایکسپریس وے، اترپردیش کے 12 اضلاع سے گزرے گا، جو ریاست کی مغربی اور مشرقی خطوں کو جوڑے گا
اِس کی تعمیر36,200کروڑ روپے کی لاگت سے کی جائے گی جو اترپردیش کا سب سے بڑا ایکسپریس وے ہوگا
شاہجہاں پور میں ایکسپریس وے پر فضائیہ کے طیاروں کی ہنگامی پرواز اور اس کے نیچے اترنے میں مدد کےلئے 3.5کلو میٹرطویل فضائی پٹی تعمیر کی جائے گی
نئی دہلی16دسمبر؍2021
وزیر اعظم جناب نریندر مودی 18دسمبر 2021ء کو تقریباً 1:00بجے اترپردیش کے شاہجہاں پور میں گنگا ایکسپریس وے کا سنگ بنیاد رکھیں گے ۔
ایکسپریس وے کی تعمیر کااصل مقصد ملک بھر میں تیز رفتاری سے کنکٹی وٹی فراہم کرنا ہے اور اس کے پیچھے وزیر اعظم کا وژن کارفرما ہے۔ 594 کلومیٹر طویل 6لین کا یہ ایکسپرویس وے 36, 200کروڑ روپے کی لاگت سے تیار کیا جائے گا۔یہ ایکسپریس وے میرٹھ بجولی گاؤں کے قریب سے شروع ہوگا اور پریاگ راج میں جدا پور ڈانڈو گاؤں تک پہنچے گا۔ یہ ایکسپریس وے میرٹھ، ہاپوڑ، بلند شہر، امروہہ، سنبھل، بدایوں، شاہجہاں پور، ہردوئی، اناؤ، رائے بریلی، پرتاپ گڑھ اور پریاگ راج سے گزرے گا۔کام کی تکمیل کے بعد یہ اترپردیش کا سب سے طویل ایکسپریس وے بن جائے گا، جو ریاست کی مغربی اور مشرقی خطوں کو جوڑے گا۔شاہجہاں پور میں فضائیہ کے طیاروں کی ایمرجنسی پرواز اور اس کے اُترنے میں مدد کےلئے ایک 3.5کلومیٹر طویل فضائی پٹی بھی ایکسپریس وے پر تعمیر کیا جائے گا۔ایکسپریس وے پر ایک صنعتی راہداری بھی بنانے کی تجویز ہے۔
اس ایکسپریس وے سے صنعتی ترقی ، تجارت ، زراعت، سیاحت وغیرہ سمیت متعدد شعبوں کو تقویت بھی ملے گی۔ا س سے خطے کی سماجی واقتصادی ترقی کو بھی زبردست فروغ ملے گا۔